Okresná prokuratúra Kežmarok 
Michalská 2493/8A, 060 01 Kežmarok 1 	

Sp. zn. : Pv 462/14/7703	Kežmarok, 30.12.2014
EEČ : 2-56-145-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Kežmarok
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v období najmenej od 1.11.2013 až do 23.4.2014, v Ihľanoch, okr. XXXXX, v Brne, Česká republika a inde, neprispieval na výživu svojej maloletej dcéry XXXXX, nar. XXXXX, a to aj napriek tomu, že mu táto povinnosť vyplýva zo Zákona o rodine a aj napriek tomu, že bol predbežným opatrením Okresného súdu v Kežmarku sp. zn. 5P 184/2011 zo dňa 6.9.2011, ktorý nadobudol právoplatnosť dňa 21.10.2011, zaviazaný prispievať na výživu mal. XXXXX sumou 26,- € mesačne vždy do každého 15-teho dňa v mesiaci vopred do rúk XXXXX počnúc dňom právoplatnosti tohto rozhodnutia, čím mu takto vznikol dlh voči XXXXX za vyššie uvedené obdobie  v sume najmenej 156,- €, 

lebo zanikla trestnosť činu

Odôvodnenie:
         Uznesením policajného orgánu Obvodného oddelenia PZ SR v Spišskej Belej sp. zn. ORP – 293/SA – KK – 2014 zo dňa 25.4.2014 bolo začaté trestné stíhanie a vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorého sa dopustil na tom skutkovom základe, ako je to uvedené vo výrokovej časti tohto uznesenia.

          Obvinený XXXXX bol v priebehu prípravného konania vypočutý formou dožiadania v Českej republike a uviedol, že je si vedomý, že má na dcéru platiť výživné 26,- €, ako mu to určil súd v Kežmarku. Nevie          
kedy naposledy zaplatil, mal u seba dva šeky, podľa ktorých zaplatil dňa 21.3.2014 sumu 20,- €, dňa 22.5.2014 sumu 30,- €. Po synovi poslal dcére sumu 1500,- Kč niekedy v mesiaci jún 2014. Je zamestnaný, zarába okolo 8.000,- Kč, s manželkou, ktorá je v čiastočnom invalidnom dôchodku býva v byte 2 plus 1, evidovaný na úradoch nie je, žiadnu dávku nepoberá. S dcérou sa telefonicky dohodol, že dlh v sume cca 100,- jej uhradí, keď bude mať finančné prostriedky.  
                                            
         V priebehu vykonaného vyšetrovania bola vypočutá svedkyňa – poškodená XXXXX, ktorá uviedla, že je už dospelá. Štúdium na Súkromnej strednej odbornej škole v Kežmarku dobrovoľne ukončila dňas 23.4.2014, pretože sa zamestnala v Galante vo firme Samsung a od tohto dátumu je samostatná, poberá plat okolo 400,- € mesačne. Od podania posledného trestného oznámenia, ktoré podávala jej mama niekedy v r. 2012, si otec dodatočne splnil svoju vyživovaciu povinnosť a konanie bolo zastavené, dňa 8.10.2012. Do mesiaca október 2013 má všetko uhradené. Od uvedeného dátumu si neplnil svoju vyživovaciu povinnosť. V mesiaci apríl poslal 26,- €, v mesiaci máj sumu 30,- €., teda jej dlhuje sumu ešte 100,- €. S otcom sa telefonicky spojila s tým, že súhlasil a dlžné výživné jej postupne doplatí.

        Podľa doložených fotokópií dokladov o zaslaní peňazí, obvinený XXXXX zaslal dcére výživné dňa 21.3.2014 v sume 20,- €, dňa 22.5.2014 v sume 30,- €, dňa 3.9.2014 sumu 35,- €. Poškodená XXXXX následne predložila ústrižok poštovej poukážky, podľa ktorej jej zaslal v mesiaci december 2013 sumu 26,-€ a uviedla, že obvinený nemá žiaden dlh na výživnom, nakoľko brat obvineného XXXXX, XXXXX jej v mesiaci september 2014 doniesol domov osobne hotovosť 1500,- Kč,- 
/ 58,82,-€ /  

             Do spisového materiálu boli zabezpečené listinné dôkazy, a to zápisnica o trestnom oznámení, výzva, ústrižky poštových poukážok preukazujúce uhradenie výživného a doklady o zaslaní finančnej hotovosti poškodenej, uznesenie Okresného súdu v Kežmarku 5P 184/2011, správy Úradu práce, sociálnych vecí a rodiny v Kežmarku, rozhodnutia tohto úradu, správy Sociálnej poisťovne Poprad, Obvodného úradu, odbor živnostenského podnikania XXXXX, Správy katastra XXXXX, Daňového úradu, kontaktné miesto XXXXX, správu Súkromnej strednej odbornej školy XXXXX o ukončení štúdia, rodný list, mzdové listy obvineného, pracovná zmluva, správy obce XXXXX, lustrácia priestupkov, odpis z registra trestov obvineného XXXXX a informácia o odsúdeniach osoby obvineného v Českej republike.                                           

   Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej 3 mesiace v období 2 rokov ničím neprispieval na výživu iného . S poukazom na zistené skutočnosti, teda že dlžné výživné bolo uhradené v plnej výške, boli splnené podmienky ustanovenia § 86 písm. a/ Trestného zákona o účinnej ľútosti, trestnosť činu zanikla.
 
         V zmysle ustanovenia § 215 ods. 1 písm. h/ Trestného poriadku prokurátor zastaví trestné stíhanie, ak trestnom činu zanikla.       

         Z dôvodov vyššie uvedených preto bolo potrebné rozhodnúť tak, je to uvedené vo výrokovej časti tohto uznesenia a trestné stíhanie vedené voči obvinenému XXXXX, vedené pre skutok a prečin zanedbania povinnej výživy podľa § 207 ods. 1 Trestného zákona, zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miloslav Veselovský
prokurátor